laion/Wikipedia-Exotic huggingface dataset:
יחסי ארצות הברית – קפריסין

יחסי ארצות הברית–קפריסין הם היחסים הדיפלומטיים הרשמיים שבין ארצות הברית של אמריקה לבין רפובליקת קפריסין. היחסים בין שתי המדינות מתוארים על ידי מחלקת המדינה של ארצות הברית כ"מצוינים". ארצות הברית שותפה לקפריסין במספר ארגונים בינלאומיים: קרן המטבע הבינלאומית, הארגון לביטחון ושיתוף פעולה באירופה, הבנק העולמי, האומות המאוחדות וארגון הסחר העולמי. קפריסין הייתה פעם מדינה משקיפה בארגון המדינות האמריקאיות. בדו"ח המנהיגות האמריקני לשנת 2012 26% מהקפריסאים הביעו דעה חיובית בנוגע להנהגת ארצות הברית, 35% הביעו דעה שלילית ו-39% הביעו דעת ביניים או לא ידעו לומר מה הם חושבים על ההנהגה. ארצות הברית רואה את הסטטוס קוו בסוגיית קפריסין כבלתי מתקבל על הדעת. ארצות הברית פונה מדי שנה לאומות המאוחדות כדי לנסות למצוא הסדר קבוע והוגן לכל הצדדים. ארצות הברית פועלת בשיתוף פעולה הדוק עם קפריסין במלחמה בטרור. הסכם סיוע משפטי הדדי, שנכנס לתוקפו מאז ה-18 בספטמבר 2002, מקדם שיתוף פעולה דו-צדדי. קפריסין חתמה גם על הסכם ביטחון ימי עם ארצות הברית ב-25 ביולי 2005, המחזק את שיתוף הפעולה הדו-צדדי נגד הטרור. ארצות הברית העבירה יותר משני מיליון דולר לשתי הקהילות הקפריסאיות (היוונית והטורקית) מאז אמצע שנות השבעים, וכעת היא מספקת כ-24 מיליון דולר בשנה לצמצום המתחים ולקידום השלום ושיתוף הפעולה בין שתי הקהילות. בשנת 2004 הפקידה ארצות הברית מיליוני דולרים בקופת המדינה של קפריסין הטורקית על מנת לצמצם עלויות כלכליות של הסדר עתידי. ארצות הברית מיוצגת בקפריסין בדרג השגרירות באמצעות שגרירות שהיא מחזיקה בניקוסיה, בירת המדינה. קפריסין מיוצגת בארצות הברית בדרג השגרירות באמצעות שגרירות שהיא מחזיקה בוושינגטון הבירה. קפריסין מיוצגת בארצות הברית גם בדרג הקונסולרי באמצעות 12 קונסוליות שהיא מחזיקה בערים: אטלנטה, שיקגו, דטרויט, יוסטון, ג'קסונוויל, לוס אנג'לס, ניו אורלינס, ניו יורק, פורטלנד, סן פרנסיסקו, וסיאטל. מדיה וקבצים בנושא יחסי ארצות הברית – קפריסין בוויקישיתוף History of Cyprus - U.S. relations, אתר מחלקת המדינה של ארצות הברית U.S. Bilateral Relations Fact Sheets, אתר מחלקת המדינה של ארצות הברית Archived copy, מאורכב בוואיבק משין U.S. Global Leadership Project Report - 2012, גלופ, 2013 EMBASSY OF THE UNITED STATES IN NICOSIA, CYPRUS EMBASSY OF CYPRUS IN WASHINGTON, D.C., UNITED STATES CONSULATE OF CYPRUS IN ATLANTA, UNITED STATES CONSULATE OF CYPRUS IN CHICAGO, UNITED STATES CONSULATE OF CYPRUS IN DETROIT, UNITED STATES CONSULATE OF CYPRUS IN HOUSTON, UNITED STATES CONSULATE OF CYPRUS IN JACKSONVILLE, NC, UNITED STATES CONSULATE GENERAL OF CYPRUS IN LOS ANGELES, UNITED STATES CONSULATE OF CYPRUS IN NEW ORLEANS, UNITED STATES CONSULATE GENERAL OF CYPRUS IN NEW YORK, UNITED STATES CONSULATE OF CYPRUS IN PORTLAND, OR, UNITED STATES CONSULATE OF CYPRUS IN SAN FRANCISCO, UNITED STATES CONSULATE OF CYPRUS IN SEATTLE, UNITED STATES
טאיימניצה סטטואטקי

טָאיֶימניצה סטָטוּאֶטקי (בפולנית: Tajemnica Statuetki) הוא משחק וידאו הרפתקאות שפותח והוצא לאור על ידי Metropolis Software House ב-12 בפברואר 1993 עבור מחשבים מבוססי DOS. זהו משחק הרפתקאות הראשון שפותח בפולין. עלילתו נסובה סביב סוכן האינטרפול הדמיוני ג'ון פולק המנסה לפתור תעלומה הקשורה לגנבת חפצים עתיקים שונים ברחבי העולם. בעוד שפירטיות השתוללה בפולין באותה עת, המשחק הצליח למכור בין ארבעה ל-6,000 עותקים עם שחרורו, והפך פופולרי מאוד במדינה. המשחק זכה לשבחים על מזימתו ועל היותו אבן דרך תרבותית אשר סייעה לקדם ולהעניק לגיטימציה לתעשיית משחקי הווידאו הפולנית, למרות ביקורת מועטה על מכניקת המשחק שלה ועל העיצוב האורקולי. Marcin, Kosman. Nie tylko Wiedźmin. Historia polskich gier komputerowych. pp. 89–93. אורכב מ-המקור ב-2018-01-07. נבדק ב-2018-01-21. "Mały Gigant – Wywlad z autorami gry TAJEMN1CA STATUETKI: Adrlanem Chmlelarzem (A.Ch.) i Grzegorzem Miechowskim (Q.M.) (PDF). Secret Service. באוגוסט 1993. pp. 20–1. {{cite book}}: (עזרה) Marczewski, Jacek (באוגוסט 1993). Tajemnica statuetki. Secret Service (בפולנית). Warsaw: ProScript Sp. z o. o. pp. 16–17. {{cite book}}: (עזרה) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
סובארו G

סובארו G (באנגלית: Subaru G) היא מכונית משפחתית קטנה מתוצרת יצרנית הרכב היפנית סובארו אשר יוצרה בין השנים 1971–1972. יצרנית הרכב סובארו הייתה חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社). ממאי 2016 חטיבת "סובארו" שייכת לקונצרן היפני "חברת סובארו" (שנודע בעבר בשם "פוג'י תעשיות כבדות בע״מ" - Fuji Heavy Industries Ltd. דגם ה""סובארו G" קרוי גם "Subaru FF-1 G" (מנוע 1,100 / מנוע 1,300). דגמי "סובארו G" יוצאו לארצות הברית. מחיר הדגם בארצות הברית עמד על כ-2,000 דולר. 2 דלתות - קופה 4 דלתות - סדאן 5 דלתות -סטיישן 1,100 1,300 "סובארו G", דגם קופה, 2 דלתות, מנוע 1,300 סמ"ק "סובארו G", מנוע 1,300 סמ"ק - סטיישן, 5 דלתות מעצב דגמי "סובארו G" - מהנדס הרכב Shinroku Momose (ביפנית: "百瀬 晋六") סובארו סובארו FF-1 סובארו 1000 סובארו בראט מדיה וקבצים בנושא סובארו G בוויקישיתוף סובארו - היסטוריה subaru-global.com/ourstory "סובארו G", מנוע 1300 - מפרט טכני carfolio.com/specifications/models/car
האישה בלבן (סרט, 1912)

האישה בלבן (באנגלית: The Woman in White) הוא סרט אילם אמריקאי משנת 1912, המבוסס על הרומן באותו שם מאת וילקי קולינס שיצא לאור ב-1860. הסרט הופק על ידי Gem Motion Picture Company. זהו אחד הסרטים האילמים שנהרסו בשריפה שהתרחשה בת'נהאוזר בשנת 1913 ולכן הוא נחשב ל"סרט אבוד" כמו סרט נוסף על פי הרומן שהופק באותה שנה על ידי Thanhouser Company. את הסרט "The Woman in White" ביים ג'ורג' ניקולס והפיקה חברת ג'ם, חברת בת של סרטי יוניברסל שרק נוסדה. הסרט יצא לאקרנים ב-22 באוקטובר 1912, והוא סרט אבוד. צוות השחקנים כולל את ג'נט סולסברי (בתפקיד לורה פיירלי והאישה בלבן), צ'ארלס פרלי (וולטר), צ'ארלס קרייג (פרסיבל), אלק פרנק (פוסקו), ולימן ראבה (פסקה). העיבוד לרומן נעשה בידי ג'ורג' אדוארדס הול. במקביל חברת ת'נהאוזר הפיקה עיבוד משלה לרומן "האישה בלבן". בסרט זה כיכבו מרגריט סנואו (בתפקידי לורה ואן), ויליאם גרווד (וולטר), וג'יימס קרוז (פרסיבל). את התסריט כתב לויד פ. לונרגן. תאריכי הקרנת הבכורה שונו מספר פעמים מכיוון ששתי החברות התחרו על יום היציאה לאקרנים. לבסוף יצא סרטם של חבתר ת'נהאוזר ב-20 באוקטובר 1912, יומיים לפני הגרסה של חברת ג'ם. כמו העיבוד של ג'ם גם הסרט של חברת ת'נהאוזר הוא אבוד. תקציר עלילה של הרומן "האישה בלבן" פורסם בנובמבר 1912 במגזין "The Motion Picture Story Magazine", מלווה בצילומים מתוך ההפקה של חברת ג'ם. וולטר הרטרידג', אמן האירוסים הקנוניה החתונה החטיפה מותו של סר פרסיבל מדיה וקבצים בנושא האישה בלבן בוויקישיתוף "האישה בלבן", במסד הנתונים הקולנועיים IMDb (באנגלית) "האישה בלבן", במסד הנתונים הקולנועיים KinoPoisk (ברוסית) "האישה בלבן" באתר The Motion Picture Story Magazine, נובמבר 1912 (עמ' 49–56) Laird, Karen E. (2015). The Art of Adapting Victorian Literature, 1848–1920: Dramatizing Jane Eyre, David Copperfield, and The Woman in White. Burlington, VT: Ashgate Publishing. ISBN 9781472424396. "Studios". Fort Lee Film Commission. אורכב מ-המקור ב-2018-10-20. נבדק ב-2016-08-08. "Janet Salisbury". BFI Film & TV Database. British Film Institute. נבדק ב-2016-08-09. "Answers to Inquiries". The Motion Picture Story Magazine: 142. בינואר 1913. נבדק ב-2016-08-08. {{cite journal}}: (עזרה) "The Woman in White". The Motion Picture Story Magazine: 49–56. בנובמבר 1912. נבדק ב-2016-08-08. {{cite journal}}: (עזרה)
סובארו סומו

סובארו סומו (באנגלית: Subaru Sumo) הוא מיניוואן בגרסאות הנעה 2x4, והנעה כפולה 4x4, מתוצרת יצרנית הרכב היפנית סובארו בין השנים 1983–1998. יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע"מ"" (באנגלית: "Fuji Heavy Industries", ביפנית: 富士重工業株式会社). מספר מקומות הישיבה בדגם המיניוואן 6 + נהג 5 דלתות (דלתות הצד על מסילה) פירוש השם "דומינגו" בספרדית - יום א' (הכוונה למצב רוח תמיד ראשון) פירוש השם "ליברו" באיטלקית - חופש. מיניוואן טנדר 2x4 - 2WD 4x4 - 4WD (יוצר משנת 1994) דור ראשון (יוצר בין השנים 1983–1993) דור שני (יוצר בין השנים 1993–1998) סובארו סומו סובארו סומו סובארו סומו בגרסת "Subaru Libero" (צולם בגרמניה) סובארו סומו, הנעה 4x4 סובארו סומו סובארו סומו - טנדר סובארו סומו - טנדר סובארו סובארו FF-1 סובארו ויויו מדיה וקבצים בנושא סובארו סומו בוויקישיתוף מדיה וקבצים בנושא סובארו סומו בוויקישיתוף סובארו סומו, סרטון באתר יוטיוב סובארו סומו, סרטון באתר יוטיוב (הנעה 4x4) סובארו libero gisu.de/subaru-libero סובארו - היסטוריה subaru-global.com/ourstory "סובארו סומו" elfnet.hu/kikapcsolodas "סובארו סומו" דור ראשון car.info/en-se/subaru/sumo/sumo-1st-generation
איתמר בירן

איתמר בירן (נולד ב-3 במרץ 1998) הוא גולש סקי אלפיני אולימפי ישראלי. בירן נולד בלונדון ועלה לארץ עם משפחתו בגיל חמישה חודשים. כבר מגיל שלוש הצטרף למשפחתו לחופשות סקי באירופה ומגיל צעיר הוא מייצג את ישראל בתחרויות בינלאומיות. הוא מתחרה במקצי סלאלום, סלאלום ענק, סופר G ובמקצה המשולב. בירן מתאמן כשמונה חודשים בשנה בשווייץ ושאר הזמן מתאמן בארץ בתרגילים שלא דורשים שלג. ב- 2015 ייצג בירן את ישראל באליפות העולם לבוגרים שנערכה בביבר קריק שבארצות הברית. במקצה הסלאלום הענק סיים במקום ה-62 אך במקצה הסלאלום לא סיים את ההחלקה.  ב-2016 היה חלק ממשלחת ישראל הראשונה לאולימפיאדת נוער חורפית, שמנתה שני ספורטאים, ונשא את דגל ישראל בטקס הפתיחה של אולימפיאדת הנוער לילהאמר. במשחקים עצמם לא דורג במקצי הסלאלום והסלאלום הענק כי לא סיים חלק מהמקצים. בסופר G הגיע למקום 38 ובמקצה המשולב הגיע למקום 23. ב-2017 השתתף באליפות העולם שנערכה בסנט מוריץ שבשווייץ. הוא לא סיים את מקצה הסלאלום ודורג במקום ה-49 בסלאלום הענק. בפברואר 2018 השתתף באליפות העולם לנוער שנערכה בדבוס שבשווייץ. הוא לא סיים את מקצה הסללום אולם דורג במקום 44 בתחרות הסללום הענק. ב-2018 נכלל במשלחת ישראל לאולימפיאדת פיונגצ'אנג, ואף זכה לכבוד לשאת את דגל ישראל בטקס הנעילה. איתמר בירן, באתר olympedia.org איתמר בירן באתר התאחדות הסקי הבינלאומית אורן אהרוני, מתחמם, מתחמם, באתר ynet, 9 בינואר 2018 תוצאות באתר התאחדות הסקי הבינלאומית אורן אהרוני, לראשונה: ישראל באולימפיאדת החורף לנוער, באתר ynet, 12 בפברואר 2016
יצחק אשל (חזן)

יצחק אשל (1912 – 4 במרס 2006) היה חזן ישראלי. מלחין, מעבד יצירות חזנות מורה ומדריך חזנים. אשל נולד בשנת 1912 בשם יצחק פרידלנדר בעיר דברצן שבהונגריה, למשה וגיטל פרידלנדר. בצעירותו למד בחיידר ובישיבת החתם - סופר בפרשבורג. בשנות ה-20 שלו עבר להתגורר במינכן, שם השתלם במוזיקה בקונסרבטוריון במינכן, וכיהן כחזן בבית הכנסת של יוצאי פולין במינכן. בהמשך חזר לעיר הולדתו דברצן ושימש כחזן ראשי בבית הכנסת הגדול בעיר. בשנת 1949 עלה לארץ וזמן קצר לאחר מכן, מונה לכהן כחזן ראשי בבית הכנסת הגדול ברמת גן . בשנת 1956 נסע לאנטוורפן לשמש שם כחזן ראשי של קהילת "שומרי הדת", ומשם עבר לכהן כחזן בבית הכנסת "בית הצדק" בפיטסבורג שבארצות הברית. בשנת 1962 אחרי שש שנות שהות בחו"ל, שב ארצה ומונה לשמש חזן ראשי בבית הכנסת "היכל מאיר" בתל אביב, ושם הקים מקהלה בניצוח מרטין ווייט. אשל הופיע בקונצרטים ומופעי חזנות רבים והוציא מספר תקליטים ובהם הוא משמיע פרקי חזנות ושירה . בן תקליטיו - "תערב לפניך" הכולל - פרקי תפילה ושירים ביידיש בליווי מקהלה והתקליט "ונעימות יתנו" -ובו תפילות סליחות ראשונות כפי שהוקלטו בבית הכנסת "היכל מאיר בתל אביב. חלק מפרקי התפילה והשירה בתקליטיו של אשל הולחנו או עובדו על ידו. אשל עסק בהכשרת דור צעיר של חזנים. בין תלמידיו: החזנים מרדכי סובול, יצחק מאיר הלפגוט, אריק וולהיים, יהודה רוטנר ועוד. בשנות ה-60 הצטרף אשל כחבר למושב חמ"ד והתגורר בו עד מותו. נפטר ב-4 במרס 2006 בגיל 94 והובא למנוחות בבית העלמין האזורי שליד מושב אחיעזר. על מצבתו נכתב: "פ.נ החזן העולמי מנעים לבית ישראל בתפילותיו ר' יצחק אשל (פרידלנדר)". היה נשוי ליעל (הילדה) לבית משפחת חיים ומלכה שתיל ולהם שני ילדים, יהודה ומלכה. דוד תדהר (עורך), "יצחק אשל", באנציקלופדיה לחלוצי הישוב ובוניו, כרך יג (1963), עמ' 4258 אנציקלופדיה לחלוצי היישוב ובוניו
מג'ונגזאורוס

מג'ונגזאורוס (שם מדעי: Majungasaurus) הוא סוג של דינוזאור טורף מקבוצת התרופודה שחי במדגסקר לפני 66–70 מיליון שנה, עד הכחדת הקרטיקון הגדולה. הוא קרוי על שם הימצאו בקרבת העיר המלגשית מאהאז'אנגה. דינוזאור זה הגיע לאורך 6–7 מטר ולמשקל של 1–1.5 טון. הוא היה טורף מהיר עם רגליים אחוריות ארוכות וקדמיות קצרות, לסתות קצרות ורעמת קוצים. במראהו הדינוזאור הזכיר את הצרטוזאורוס של תקופת היורה והיה קרובו של הקרנוטאורוס מהקרטיקון של אמריקה הדרומית. מבנה הגולגולת היה חזק מאוד, מזכיר מעט כיפת גולגולת של פכיצפלוזאורוס אך קצר יותר ועם עיטורי קרניים. השינים היו קצרות וחזקות, דומות לשיני צבוע. הוא חי במדגסקר של תקופת הקרטיקון וטרף דינוזאורים כמו הזאורופוד רפטוזאורוס. נמצאו גם הוכחות לקניבליות אצלו. ייתכן גם שהוא אכל נבלות או הבריח טורפים קטנים יותר מטרפם. המג'ונגזאורוס מופיע בסדרה "מועדון הקרב הג'ורסי" בתוך דינוזאור קניבלי. בעוד פרט זכר מנסה להזדווג עם נקבה ובשל כך טורף את צאצאה, היא בתמורה טורפת אותו. אף שאינו מופיע בסרט "עולם היורה" של קולין טרוורו, ה-DNA של המג'ונגזאורוס היווה בסיס ליצירת ה"אינדונימוס רקס" שמופיע בסרט. בנוסף הופיע במשחקי המחשב: "עולם היורה: המשחק", "Jurassic World Evolution", "Jurassic World Evolution 2" וJurassic World: Alive. ב"מהפכת הדינוזאורים" נראים פרטים צעירים של מג'ונגזאורוס, אשר נטרפים בידי קרפדות בילזבופו שלבסוף נרמסות בידי רפטוזאורוסים. בסדרת ה-BBC "הכוכב דינוזאור", נראה פרט הניזון מנבלת רפטוזאורוס כשנקבה גדולה מתקרבת אליו והוא מפנה לה מקום. עם זאת בתור קניבלית היא מתעלמת מהפגר וטורפת אותו. הוא מופיע בפרק השני של הסדרה "Prehistoric Assassins". הוא נראה בסדרה "מלך הדינוזאורים". המג'ונגזאורוס מוזכר בסדרה "Mutant Planet" של ערוץ דיסקברי, בפרק על מדגסקר. המג'ונגזאורוס נראה במשחק המחשב "Era of Terror: Remastered". בנוסף הופיע בסדרה "פלאווורלד". גולגולת המג'ונגזאורוס זוג מג'ונגזאורוסים בציד רפטוזאורוס. לצידם נראים מסיאקזאורוסים מדיה וקבצים בנושא מג'ונגזאורוס בוויקישיתוף מג'ונגזאורוס, באתר האנציקלופדיה של החיים (באנגלית) מג'ונגזאורוס, באתר GBIF (באנגלית)
רוגופס

רוּגוֹפְּס (שם מדעי: Rugops; מילולית: "פני קמטים") הוא סוג של דינוזאור טורף מקבוצת הצרטוזאוריה. דינוזאור זה חי באפריקה לפני 95 מיליון שנה. סוג זה תואר ב-2004 במדינת ניז'ר בידי החוקר פול סרנו (אנ') והוא כלל מין יחיד - ''Rugops primus. נמצאה רק גולגולת של הרוגופס במדינת ניז'ר וממנה שיערו שאורכו היה 6 מ' ומשקלו עד 750 ק"ג. יש חוקרים שאומרים שאורכו היה 5.5 מ' ומשקלו 400 ק"ג. הייתה לו גולגולת קצרה עם זיזים וקרניים מלמעלה. ככל הנראה היו לו זרועות קצרות מאוד ששימשו לאיזון. ככל הנראה הוא היה אוכל נבלות בעיקרו או שצד יצורים איטיים. מבנה הלסתות לא התאים ללחימה חזקה. הרוגופס מופיע בסדרה הכוכב דינוזאור שם כמה פרטים ניזונים מנבלות אונכופריסטיסים. הוא מופיע גם בסדרה מפלצות חוזרות לתחייה שם פרט אחד נטרף על ידי ספינוזאורוס. הרוגופס לא מופיע בסרטי פארק היורה אך הדנ"א שלו שימש לייצור האינדומינוס רקס בסרט עולם היורה . הרוגופס מופיע בסדרה Amazing Dinoworld, שם נראה פרט רודף אחר חבורת לטאות כוח עד שמשיג אותם וטורף פרט אחד מהם. בניגוד לסדרות דינוזאורים אחרות, הרוגופס מופיע כדינוזאור בעל נוצות בסדרה זו. מדיה וקבצים בנושא רוגופס בוויקישיתוף רוגופס, באתר האנציקלופדיה של החיים (באנגלית) רוגופס, באתר GBIF (באנגלית)
הבריחה הגדולה של סטיץ'

הבריחה הגדולה של סטיץ'! (באנגלית: !Stitch's Great Escape) היה מתקן המצוי בארץ המחר של ממלכת הקסם בדיסניוורלד שבפלורידה. המתקן הוא תיאטרון עגול בו מתוארת הבריחה הגדולה של סטיץ', דמות מסרט ההנפשה "לילו וסטיץ'". המתקן נפתח ב-16 בנובמבר 2004 והחליף את מתקן טרורחיזרים - מפגש עם חיזרים (ExtraTERRORestrial Alien Encounter) שקדם לו. המתקן נסגר ב-6 בינואר 2018. למרות שתחילה היה מדובר בסגירה זמנית, המבנה שלו עבר שיפוץ במראהו החיצוני במהלך 2019 ובעקבות כך אישרה חברת וולט דיסני ב-16 ביולי 2020 את סגירתו הרשמית של המתקן. המבקרים נכנסים כסוהרים חדשים לבית כלא המצוי בחלל ובעת ההדרכה הניתנת להם, בעודם יושבים בתיאטרון הגדול מגיע סטיץ' ומצליח להימלט מכלאו ולהציק לסוהרים וצופים בין היתר, בגרימת נזקים למערכות החשמל והפרחת נפיחות באוויר לאחר אכילת נקניקייה. פתיחה: 16 בנובמבר 2004 סגירה: 6 בינואר 2018 זמן המופע: 15:00 סוג המתקן: הצגה בפני אנשים יושבים, אודיו אנימטרוניקה, ריחות וקולות. מדיה וקבצים בנושא הבריחה הגדולה של סטיץ' בוויקישיתוף אתר האינטרנט הרשמי של הבריחה הגדולה של סטיץ' הבריחה של סטיץ' - מידע על המתקן הבריחה הגדולה של סטיץ' Disney World: Has Stitch's Great Escape closed for good?, web.archive.org, ‏2018-04-18 Brittani Tuttle, Disney World permanently closes Rivers of Light, Primeval Whirl, Stitch's Great Escape, Attractions Magazine, ‏2020-07-16 (באנגלית אמריקאית) Mike, Stitch's Great Escape Attraction Sign Removed at Magic Kingdom, BlogMickey.com - Disney World News, Photos, and Info, ‏2020-08-10 (באנגלית אמריקאית)
תיאטרון זיקית

תיאטרון רב תרבותי הגליל – זיקית הוא תיאטרון רב תרבותי ישראלי אשר מציג אמנות בין תחומית, בעיקר חזותית. תיאטרון זיקית נוסד בשנת 2003 על ידי פבלו אריאל, שמשמש גם כמנהלו האמנותי. תחילתו בשיתוף פעולה של אריאל עם המוזיקאי נאסים דקואר, שהוליד את ההצגה הראשונה "שכנים" בשנת 2003, בה השתתף גם המוזיקאי ווסים בשארה. עיקר עיסוקו האמנותי של התיאטרון הוא בסוגיות רלוונטיות מחיי היום יום והמציאות בישראל. מרבית ההצגות שעולות במסגרתו הן חזותיות, תוך שימוש מינימלי במלל. השפה החזותית המאפיינת את התיאטרון כוללת בובות, חפצים, תנועה ומחול, צלליות, מגזרות נייר, מוזיקה, תאורה וכדומה. ההנחה העומדת בבסיס הרעיון מאחורי אמנות זו, היא כי הצגות תיאטרון צריך לא רק להבין, אלא גם ובעיקר להרגיש. מבחינה זו, שואף התיאטרון לכך שהצופים יהיו חלק מהצגה: על אף שבמשך ההצגה הם לכאורה פסיביים לחלוטין, המטרה היא שהקהל ימצא עצמו מעניק פרשנויות שונות משלו למופע שראה, וכמו כן ישלים את החלקים החסרים בו. התיאטרון פונה לקהל בינלאומי, והשימוש בשפה חזותית אוניברסלית יחד עם מיעוט השימוש במלל, מאפשרים לדוברי שפות שונות ליהנות מההצגה באותו אופן. במסגרת התיאטרון עולות הצגות למבוגרים ולילדים, וכמו כן מתקיימות בו סדנאות לקבוצות מגוונות בנושאי תנועה, הפעלת בובות, משחק, אימפרוביזציה ושימוש בחפצים. משנת 2004 מופיע התיאטרון בפסטיבלים שונים בישראל. עם הפסטיבלים בהם לוקח תיאטרון זיקית חלק פעיל נמנים פסטיבל עכו, הפסטיבל הבינלאומי לתיאטרוני בובות בירושלים ופסטיבל חיפה להצגות ילדים. מדי שנה אף יוצא התיאטרון לסיבובי הופעות בחו"ל בפסטיבלים ובאירועי תיאטרון שונים, בהם אפשר למנות את תיאטרון מארש בסן פרנסיסקו, בית האמנות בסינגפור, המרכז לאמנויות הבמה בכרונינגן, הולנד, פסטיבל בינלאומי לאומנויות בצ'יוואווה, מקסיקו, פסטיבל בינלאומי לתיאטרוני ילדים במינסק, בלארוס, ופסטיבלים נוספים באנגליה, בולגריה, סרביה, ספרד, אוסטריה, צ'כיה, טורקיה, ארגנטינה, פרגוואי, קולומביה והרפובליקה הדומיניקנית. בשנת 2017 העלה התיאטרון את הפסטיבל הדו-לשוני הראשון לתיאטרון בובות, "בובות בצפון", בשיתוף עם תיאטרון חיפה. במסגרת הפסטיבל עלו שלוש הצגות ילדים בעברית ובערבית במטרה ליצור חוויה תרבותית משותפת. התיאטרון שוכן באזור התעשייה תפן שבגליל המערבי. לאורך השנים זכה תיאטרון זיקית בפרסים רבים על פעילותו האמנותית, בישראל ומחוצה לה: 2007 – פרס ראשון בפסטיבל לתיאטרוני ילדים בחיפה על הצגה "הציורים של צופיה". 2009 – פרס ראשון בפסטיבל הבינלאומי לתיאטרוני ילדים בטרגובישטה, בולגריה על ההצגה "חגיגה". 2009 – פרס ראש העיר בפסטיבל עכו לתיאטרון אחר על ההצגה "סמטאות לוחשות". 2017 – פרס ראשון להצגות ילדים פסטיבל 8 FITIJ בסנטו דומינגו, הרפובליקה הדומיניקנית על ההצגה "המתנה של סבא". 2021- פרס משחק בהפעלת בובות הפסטיבל הבינלאומי להצגות ילדים, סובוטיקה סרביה “לשחקנית רוני מרסלנד, "המתנה של סבא" 2023- פרס על השחקן הטוב ביותר לפבלו אריאל בפסטיבל FLUM 3 מוסטאר,בוסניה הרצוגובינה עם ההצגה 11:11PM International Festival for the arts Chihuahua – קונצרט למשפחה, מקסיקו 2007. Philharmonic Orchestra of the State of Chihuahua – סדרת קונצרטים, מקסיקו 2008–2009. Tottales Theatre – "תשובה למכתב שאבי אף פעם לא כתב לי" - הפקה משותפת לפסטיבל עכו ותיאטרון וינה, אוסטריה, 2010. תיאטרון בובות פבלו אריאל אתר האינטרנט הרשמי של תיאטרון זיקית תיאטרון זיקית, ברשת החברתית פייסבוק
גאוסטרנברגיה

גאוסטרנברגיה (שם מדעי: Geosternbergia) הוא זוחל קדום מעופף מסדרת הפטרוזאוריה שהיה קרוב לפטרנודון ודומה לו מאוד. שניהם היו מגדולי הפטרוזאורים, והם חיו בתקופת הקרטיקון. מאובניו של פטרוזאור זה נמצאו באמריקה הצפונית. מוטת כנפיו הגיעה ל-7.25 מטרים. נמצאה לסת תחתונה של בוגרים שהייתה ארוכה מאוד והגיעה לאורך 1.2 מטרים. לא היו לו שיניים כלל. מעל ראשו הייתה קרן או כרבולת ארוכה שפנתה אחורה ושימשה לאיזון, וככל הנראה גם לתצוגה. הקרן הייתה מעט יותר זקופה מקרנו של הפטרנודון. לנקבות הייתה קרן קצרה יותר והן היו קטנות מהזכרים. ככל הנראה, דמה שטח המחיה של הגאוסטרנברגיה לזה של הפטרנודון, מעל חופי ימים, מהם הוא שלה דגים במקורו הגדול וקינן בראשי הצוקים בקבוצות גדולות. פטרוזאור זה הופיע במשחק המחשב Jurassic World Evolution 2. מדיה וקבצים בנושא גאוסטרנברגיה בוויקישיתוף גאוסטרנברגיה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אדם אדלמן

אדם אדלמן (באנגלית: Adam (AJ) Edelman; נולד ב-14 במרץ 1991) הוא ספורטאי אולימפי ישראלי ממוצא אמריקאי המייצג את ישראל בענף מזחלות סקלטון. אדלמן נולד בברוקליין למשפחה יהודית מסורתית. יש לו שני אחים, ביניהם הקומיקאי אלכס אדלמן. ב-2006 ביקר לראשונה ישראל ושהה בה בזמן מלחמת לבנון השנייה. בשנת 2010, לאחר לימודיו באוניברסיטה, הגיע לארץ לשנה על מנת ללמוד בישיבה בבית שמש. מגיל צעיר שיחק אדלמן בהוקי קרח, אך לאחר שצפה באולימפיאדת ונקובר נחשף לענף מזחלות הסקלטון והחליט שהוא רוצה להתחרות בתחום זה. אדלמן החל להתאמן לבד, בלי מאמן וצוות אימון, בעזרת סרטונים שמצא באינטרנט, ותוך שנים בודדות הפך לספורטאי מקצועני. החל מ-2015 החל להתחרות בתחרויות בינלאומיות תחת דגל ישראל ובהמשך קיבל אזרחות ישראלית. ב-2016 השתתף באליפות העולם במזחלות שנערכה אינסברוק שבאוסטריה וסיים במקום 31. ב-2017 השתתף באליפות העולם שנערכה באגם המלכים בגרמניה וסיים במקום 35. בשנת 2018 נכלל אדלמן במשלחת ישראל לאולימפיאדת פיונגצ'אנג לאחר שדורג במקום ה-34 בדירוג העולמי לגברים ב-14 בינואר 2018 והוגדר כמחליף במקום השני לזכאות למקום בתחרות מזחלות סקלטון. אדלמן היה לנציג הישראלי הראשון שיתחרה בענף הסקלטון במשחקי החורף האולימפיים לאחר ששווייץ ואוסטריה ויתרו על זכאות לשליחת ספורטאי אחד לתחרות. אדלמן הוא מהנדס מכונות בהכשרתו, לאחר שסיים לימודים ב-MIT. אדם אדלמן, ברשת החברתית פייסבוק אדם אדלמן, ברשת החברתית אקס (טוויטר) אדם אדלמן, ברשת החברתית אינסטגרם אדם אדלמן, באתר הוועד האולימפי הבין-לאומי אדם אדלמן, באתר olympedia.org אורן אהרוני, איי.ג'יי אדלמן טס ב-150 קמ"ש בעזרת השם, באתר ynet, 12 בפברואר 2016 אורן אהרוני, לראשונה: גולש מזחלות ייצג את ישראל באולימפיאדה, באתר ynet, 17 בינואר 2018 עינת הירש, ‏אדם אדלמן: "גאווה לייצג את ישראל באולימפיאדה", באתר ערוץ הספורט, 24 בינואר 2018 איתמר קציר, מרוב אהבה לישראל, אדם אדלמן הגיע לאולימפיאדה, באתר הארץ, 28 בינואר 2018 סמדר שיר, אייסמן, באתר "ידיעות אחרונות", 7 בפברואר 2018 דותן מלאך, ‏היהודי שהפך לאחד מגולשי המזחלות הטובים בעולם, בעיתון מקור ראשון, 17 בפברואר 2019 "אני יודע שאני הולך להיפגע": כדי לייצג את ישראל באולימפיאדה, הוא מוכן לסכן את מוחו, באתר הארץ, 5 בינואר 2021 סיכום תוצאות האליפות סיכום תוצאות האליפות איגוד הבובסלי וסקלטון הבינלאומי (14 בינואר 2018). "Quota Allocation PyeongChang Olympic Winter Games 2018 - Men´s Skeleton - IBSF 14 January 2018" (PDF) (באנגלית). נבדק ב-18 בינואר 2018. {{cite web}}: (עזרה) אורן אהרוני, לראשונה: גולש מזחלות ייצג את ישראל באולימפיאדה, באתר ynet, 17 בינואר 2018 אדם אדלמן ייצג את ישראל במשחקי החורף, באתר ‏מאקו‏, 17 בינואר 2018
מחנה הפליטים אל-אמערי

מחנה הפליטים אל-אַ֫מְעַרִי (בערבית: مخيّم الأمعري) הוא מחנה פליטים פלסטינים בנפת רמאללה ואל-בירה, כ-2 ק"מ מדרום לאל-בירה, בדרום השומרון. לפי נתוני הלשכה הפלסטינית המרכזית לסטטיסטיקה, נכון לשנת 2017 היו רשומים במחנה אל-אמערי 4,725 פליטים. במחנה הפליטים יש שני בתי ספר – בבית הספר לבנים כ-1250 תלמידים, ובבית הספר לבנות כ-970 תלמידים. המלחין והמנצח רמזי אבו רדואן גדל במחנה הפליטים אל-אמערי. מחנה אל-אמערי הוקם בשנת 1949 על שטח של כ-90 דונמים בגבולות המוניציפליים של אל-בירה. ב-1957 הוחלפו כל אוהלי המחנה במבני בטון. כמו רוב מחנות הפליטים בגדה המערבית, תושבי אל-אמערי סובלים מצפיפות ומתשתיות ביוב ומים ירודות. בעקבות הסכמי אוסלו נמצא המחנה בשטח A שבשליטת הרשות הפלסטינית. בזמן האינתיפאדה השנייה פשט צה"ל על המחנה מספר פעמים, הרס בתים רבים ואסר עשרות מתושבי המחנה. בשנת 2016 ייסד הגנגסטה ראפר הגרמני "קולגה" את "בית הספר לחינוך ע"ש קולגה", המספק שירותי חינוך לילדים החיים במחנה. ערך מורחב – מרכז שבאב אל-אמערי קבוצת הכדורגל של מחנה אל-אמערי, "מרכז שבאב אל-אמערי", זכתה באליפות ליגת העל הפלסטינית בעונת 11–2010, וייצגה את הרשות הפלסטינית בתחרויות אזוריות ובין-לאומיות. מדיה וקבצים בנושא מחנה הפליטים אל-אמערי בוויקישיתוף מחנה אל-אמערי, באתר אונר"א עמירה הס, הוא רץ לחדר, לקח את הבוזוקי ואמר: יאללה, בוא לנגן, באתר הארץ, 23 באוקטובר 2005 נעם בן זאב, מעבר למחסום הקול, באתר הארץ, 4 ביולי 2011 עמירה הס, "אז מה, תירה בי? לא חבל עליך, שככה אתה מתנהג?", באתר הארץ, 17 במרץ 2002 עדי חנוך, קופצים לשכנים, באתר דאבל פס, 10 באוגוסט 2011
1708 בצרפת

שנת 1708 בצרפת הייתה השנה בה ציינה צרפת 721 שנות לאום. לואי הארבעה עשר, מלך צרפת 23 במרץ – ג'יימס פרנסיס אדוארד סטיוארט, "המתבונן הזקן", שהפליג מדנקרק עם 6000 חיילים צרפתים בכמעט 30 ספינות של הצי הצרפתי, מתוך כוונה לפלוש לבריטניה, מנסה לנחות בנמל פורט שבאנגליה, הניסיון סוכל על ידי הצי המלכותי הבריטי. 29 במרץ – ספינת המלחמה "אמאן 14" הושקה בנמל "לה חבירה". 28 בדצמבר – ז'וזף פיטון דה טורנפור, בוטנאי צרפתי מפורסם שנודע בעיקר בזכות היותו חלוץ בשימוש במושגים השגורים כיום בבוטניקה כדוגמת סוג ועשבייה. מדיה וקבצים בנושא 1708 בצרפת בוויקישיתוף